# สีเขียว
สีเขียว เป็นสีสีหนึ่งบนคลื่นที่ตามองเห็น ตั้งอยู่ระหว่างสีน้ำเงินและสีเหลือง สีเขียวเกิดจากแสงที่ความยาวคลื่นประมาณ 495-570 นาโนเมตร สีเขียวในแม่สีเชิงลบที่ใช้สำหรับระบายสีและพิมพ์สีเกิดจากสีเหลืองผสมกับสีน้ำเงิน หรือสีเหลืองผสมกับสีน้ำเงินอมเขียว ในระบบสี RGB ที่พบในโทรทัศน์และจอคอมพิวเตอร์ เป็นสีที่มาจากแม่สีเชิงบวก ร่วมกับสีแดงและสีน้ำเงิน ซึ่งต่างก็ผสมกันจนกลายเป็นสีอื่น ๆ ได้

ในภาษาอังกฤษใหม่ คำว่า green (สีเขียว) มาจากคำภาษาอังกฤษกลางว่า grene จากรากศัพท์ภาษาเยอรมันเดียวกันกับคำว่าคำว่า "grass" และ "grow"Webster's New World Dictionary of the American Language World Publishing Company, 1964. สีเขียวเป็นสีของการปลูกหญ้าและใบไม้"...in nature chiefly conspicuous as the colour of growing herbage and leaves..." (Oxford English Dictionary, 2nd Edition, Clarendon Press, Oxford, 1989.)Webster's New World Dictionary of the American Language World Publishing Company, 1964 ด้วยเหตุนี้สีเขียวจึงเป็นสีของฤดูใบไม้ผลิ ความเจริญเติบโต และธรรมชาติEva Heller, Psychologie de la couleur- effets et symboliques. pg. 87–104. สิ่งที่ให้สีเขียวมากที่สุดในธรรมชาติคือคลอโรฟิลล์ สารเคมีที่พืชสังเคราะห์ด้วยแสงและแปลงแสงอาทิตย์เป็นพลังงาน สิ่งมีชีวิตจำนวนมากใช้ประโยชน์จากสีเขียวเพื่ออำพรางตัวให้เข้ากับสิ่งแวดล้อมสีเขียว แร่หลายชนิดมีสีเขียว เช่น มรกต ซึ่งเป็นสีเขียวจากธาตุโครเมียม

ในการสำรวจในทวีปยุโรปและสหรัฐอเมริกา สีเขียวเป็นสีที่สามารถแทนธรรมชาติ เยาวชน ฤดูใบไม้ผลิ ความหวัง และความอิจฉา ในยุโรปและสหรัฐฯ สีเขียวอาจหมายถึงความตาย ความเจ็บป่วย หรือปีศาจ แต่ในประเทศจีน สีเขียวมีความหมายดีมากเนื่องจากเป็นสัญลักษณ์ของความอุดมสมบูรณ์Eva Heller, Psychologie de la couleur- effets et symboliques. pg. 91. เนื่องจากสีเขียวสามารถแทนเยาวชน บางครั้งสามารถใช้บรรยายผู้ที่อ่อนประสบการณ์ก็ได้

ในยุคกลางและยุคฟื้นฟูศิลปวิทยา สีเสื้อผ้าบ่งบอกสถานะทางสังคมของผู้ใส่ ผู้ใส่เสื้อสีเขียวจะเป็นพ่อค้า นายธนาคาร และสุภาพชน ขณะที่สีเหลืองและสีแดงเป็นสีที่แสดงถึงความสูงส่ง ภาพวาดโมนาลิซาของเลโอนาร์โด ดา วินชี ใส่เสื้อสีเขียว แสดงว่าเธอไม่ได้มาจากครอบครัวชั้นสูง ที่นั่งในสภาสามัญชนอังกฤษเป็นสีเขียว แต่ที่นั่งในสภาขุนนางเป็นสีแดงEva Heller, Psychologie de la couleur- effets et symboliquess, p 98.

สีเขียวยังเป็นสีดั้งเดิมของความปลอดภัยและการอนุญาต สัญญาณไฟสีเขียวหมายถึงให้ไปข้างหน้า บัตรสีเขียว (กรีนการ์ด) อนุญาตให้มีที่อยู่อาศัยถาวรในสหรัฐอเมริกา 

สีเขียวเป็นสีที่สำคัญที่สุดของศาสนาอิสลาม เป็นสีของสัญลักษณ์ของมุฮัมมัด และพบได้ในธงชาติของประเทศอิสลามทุกประเทศ และยังแทนพืชพรรณเขียวชอุ่มแห่งแดนสวรรค์ด้วยEva Heller, Psychologie de la couleur, p. 94. สีเขียวยังเกี่ยวข้องกับวัฒนธรรมของยุคเกลิกไอร์แลนด์ และเป็นสีของธงชาติไอร์แลนด์ด้วย เนื่องจากสีเขียวเป็นสีของธรรมชาติ จึงเป็นสีที่แสดงความเคลื่อนไหวทางสิ่งแวดล้อม กลุ่มนักการเมืองที่สนับสนุนการปกป้องสิ่งแวดล้อมและความยุติธรรมในสังคมบรรยายตนเองว่าเป็นความเคลื่อนไหวสีเขียว บางกลุ่มตั้งชื่อกลุ่มตนเองว่าพรรคกรีน นำไปสู่การรณรงค์ในการโฆษณา โดยบริษัทต่าง ๆ จะขายผลิตภัณฑ์สีเขียวหรือผลิตภัณฑ์ที่เป็นมิตรต่อสิ่งแวดล้อม

 การใช้งานและสัญลักษณ์ 
 สีเขียว เป็นสีแทนสัญลักษณ์ของความสดชื่น และความรู้ 
 สีเขียว เป็นสีของเลือดแมงมุม
 ในทางลบ สีเขียวเป็นสัญลักษณ์ของบาปริษยา ดั่งสำนวนอังกฤษที่ว่า "อิจฉาจนตาเขียว (Green-eyed monster)"
 เป็นสีประจำวันพุธ
 เป็นสีตัวแทนประจำราศีกันย์
 เป็นสีประจำมหาวิทยาลัยเกษตรศาสตร์
 ลูกสนุกเกอร์สีเขียวมีค่าเท่ากับ 3 แต้ม
 สีเขียวเป็นหนึ่งในสีที่มีอยู่ในสัญญาณไฟจราจร หมายถึง อนุญาตให้รถผ่านไปได้
 สีเขียวเป็นสีของธนบัตรชนิดราคา 20 บาท

 ธงชาติที่มีสีเขียว 
 ธงชาติอิตาลี
 ธงชาติแอฟริกาใต้
 ธงชาติอิรัก
 ธงชาติเคนยา
 ธงชาติปาเลสไตน์
 ธงชาติเม็กซิโก
 ธงชาติอัฟกานิสถาน
 ธงชาติทาจิกิสถาน
 ธงชาติปากีสถาน
 ธงชาติบังกลาเทศ
 ธงชาติลิเบีย
 ธงชาติบราซิล
 ธงชาติพม่า
 ธงชาติซาอุดีอาระเบีย
 ธงชาติอินเดีย

 ความเชื่อ 
สีเขียว เป็นกลุ่มสีโทนเย็น ให้ความรู้สึกสดชื่น สบายตา ผ่อนคลาย ปลอดภัย เป็นสีที่ให้ความหมายถึงความอุดมสมบูรณ์

ในหมู่ชาวจีน สีเขียวถือเป็นสีที่ไม่เป็นมงคล ซึ่งตรงกันข้ามกับสีแดง

 เฉดสีเว็บ 
HTMLnameR  G  BHex ตัวอย่างสีGreenyellow    ADFF2F Chartreuse     7FFF00 สีเขียวพื้นหญ้า (Lawngreen)      7CFC00 สีเขียวอ่อน (มะนาวอ่อน) (Lime)       00FF00 Palegreen      98FB98 สีเขียวสว่าง (Lightgreen)   90EE90 Mediumspringgreen00FA9A Springgreen    00FF7F Yellowgreen    9ACD32 สีเขียวมะนาว (Limegreen)      32CD32 Mediumseagreen 3CB371 สีเขียวน้ำทะเล (Seagreen)      2E8B57 สีเขียวป่า (Forestgreen)    228B22 สีเขียว (Green)          008000 Olivedrab      6B8E23 สีเขียวมะกอก (Olive)          808000 Darkolivegreen 556B2F สีเขียวเข้ม (Darkgreen)      006400 สีเขียว (น้ำ) ฟ้าอ่อน (Aquamarine)    7FFFD4 Mediumaquamarine66CDAA Darkseagreen  8FBC8F Lightseagreen  20B2AA Darkcyan       008B8B Teal           008080